Heidy Tamme

pisi|Heidy Tamme 1989. aastal. Foto: Jaan Künnap
Heidy Tamme (sünninimi Heidy Laanemäe; sündinud 5. aprillil 1943 Uljanovskis) on eesti laulja ja muusikapedagoog.EE 14. köide, lk 513.

Haridus
Heidy Tamme on õppinud Tallinna 5. Keskkoolis ja Tallinna 1. Keskkoolis. Ta on lõpetanud 1964. aastal Tallinna Muusikakooli koori- ja orkestridirigeerimise erialal ning õppinud sama eriala aastatel 1964–1966 Tallinna Riiklikus Konservatooriumis Jüri Variste klassis. Muusikat õppima asus ta helilooja Uno Naissoo õhutusel.Ivo Karlep. Heidy Tamme: Olen olemas tänu ema ennastohverdavale armastusele. Pealinn : Tallinna linna tasuta leht, nr. 24, 10.09.2018. Lk 12-13.

Töökäik
Aastatel 1967–1983 töötas ta Eesti Filharmoonias solistina. Aastatel 1967–1969 laulis ta ansamblis Laine. Ta osales ka Eesti Televisiooni laulusaates "Horoskoop". Tema lauldud laule võib kuulda näiteks filmis "Nukitsamees" (1981).

Heidy Tamme on muu hulgas esinenud koos ansamblitega Vana Toomas ja Sinilind ning osalenud estraadikavades koos Uno Loobi, Nikolai Samohvalovi ja Oleg Melnikuga.

Elu ja töö Soomes
Abiellunud Soome kodanikuga, õnnestus tal pärast kolm aastat kestnud bürokraatiaprotseduure 1983. aastal abikaasa juurde Soome kolida.Anu Saagim. Heidy Tamme: pärast Soome kolimist kustutati Nõukogude Eestis kõik minu jäljed – mind ei olnud enam olemas Õhtuleht.ee, 31.08.2018. Seal töötas ta Helsingi rootsi teatris algul repetiitori ja seejärel näitlejana ning Helsingi pop- ja džässmuusika konservatooriumis lauluõpetajana. 

Juubelikontserdid
2007. aastast elab Heidy Tamme taas Eestis.

2018. aastal tähistas ta Pärnus, Tartus ja Tallinnas antud kontsertidega "Õnne tipul" kolme tähtpäeva: 75. sünnipäeva, 55 lava-aastat ja 45 aastat lauluõpetajana. Juubilarile ja koos juubilariga laulsid Ivo Linna, Karl Madis ja ansambel Karavan, Nele-Liis Vaiksoo ja Lauri Liiv ning tantsis sõutrupp Showstoppers.Heidy Tamme juubelikontsert "Õnne tipul" Eesti Kontserdi koduleht. Vaadatud 05.08.2024.

2023. aasta novembris toimus tema 80. sünnipäeva puhul galakontsert-show "Aeg annab..." samuti Tartus, Pärnus ja Tallinnas. Lisaks juubilarile esinesid seal Gerli Padar-Parmas, Nele-Liis Vaiksoo, Kalle Sepp ja Uku Suviste koos ansambliga Horoskoop ning Showstoppersi tantsijad.Heidy Tamme 80 galakontsert-show "Aeg annab..." Piletilevi.ee, 24.05.2023.

Poliitiline tegevus
Juunist 2013 kuni jaanuarini 2024 kuulus Heidy Tamme Keskerakonda.Heidy Tamme liikmesus e-Äriregistris. Vaadatud 05.08.2024. Aastatel 2013–2017 oli ta Tallinna Linnavolikogu liige.2013. aasta kohaliku omavalitsuse valimiste tulemused – Tallinn Tallinna linna kodulehel. Vaadatud 05.08.2024.

Ta kandideeris 2025. aasta kohaliku omavalitsuse volikogude valimistel Kristiine linnaosas, kogus 69 häält ning ei osutunud valituks.

Looming
Esinemine filmides
 1969 "Uksed" (kontsertfilm), režissöör Madis Ojamaa
 1970 "Ahvatluste tund" (muusikafilm, muusikaline revüü), režissöör Elmo Lööve
 1971 "Don Juan Tallinnas" (mängufilm, muusikafilm), režissöör Arvo Kruusement
 1979 "Uksed" (telekontsertfilm, tehtud NSV Liidu Kesktelevisiooni tellimusel), režissöör Madis Ojamaa
 1973 "Igavene tuli" (muusikafilm, kontsertfilm), režissöör Elmo Lööve
 1974 "Sillerdav päev" (dokumentaalfilm, muusikafilm), režissöör Harri Martinson
 1975 "Meloodiaid estraadilt" (muusikafilm, kontsertfilm), režissöör Elmo Lööve
 1981 "Nukitsamees" (muusikafilm, muinasjuttfilm; taustalaul), režissöör Helle Murdmaa 

Esinemine telesaadetes
 1969 "Naapurivisa" (Eesti-Soome ühistelesaade)
 1990 "Heidy" (ETV muusikasaade)
 1992 "Mõttemaal: Heidy Tamme" (ETV, saatejuht Aapo Pukk) 
 1993 "Carte blanche: Heidy Tamme" (ETV, saatejuht Urmas Ott)
 1993 "Meie Heidy: Heidi Tamme" (ETV, Heidy Tamme lavajuubelikontsert)
 1994 "Laul on mu palve. Heidy Tamme" (ETV, Heidy Tamme 50, saatejuht Reet Linna)
 2000 "Ob-la-di, Ob-la-da: Heidy Tamme" (ETV, saatejuht Reet Linna)
 2008 "Tähelaev. Heidy Tamme" (ETV, saatejuht Diana Lorents)
 2008 "Laulge kaasa! Mustamäe" (ETV, saatejuht Reet Linna)
 2011 "Kahekõne: Heidy Tamme" (ETV, saatejuht Priit Kuusk)
 2016 "Tuled akendes: Heidy Tamme" (ETV, saatejuht Vahur Kersna)
 2018 "Prillitoos" (ETV, Heidy Tamme 75, saatejuht Reet Linna)
 2020 "Prillitoos: Sõbrad muusikas. Olav Ehala ja Heidy Tamme" (ETV, saatejuht Reet Linna)

Muusikasalvestisi
 "Abi Zeider (trompet)" [Helisalvestis, heliplaat]. Москва : Мелодия, [1971]
 "4 aastaaega. Duetid" [Helisalvestis, CD, helikassett]. Kaljuste Music Group, 1996
 "Armastan päikest ja tuuli..." [Helisalvestis, CD, helikassett] / [muusika ja sõnad]: Albert Uustulnd, Eesti : A. Uustulnd, [1997]
 "Arne Oit. 45 parimat laulu" [Helisalvestis, 2 CD-d] : Tallinn : Hitivabrik, 2003
 "Armastatud laulud" [Helisalvestis, CD] / Olav Ehala. Tallinn : Mojo Records, 2004
 "Eesti 70ndad" [Helisalvestis, 2 CD-d] Tallinn : Hitivabrik, 2005
 "Heidy Tamme" [Helisalvestis, 3 CD-d]. Tallinn : Hitivabrik, 2008
 "Albert Uustulnd" [Helisalvestis, CD]. Tallinn : Hitivabrik, 2008
 "Eesti 70-ndad" [Helisalvestis, 2 CD-d]. Tallinn : Hitivabrik, 2017
 "Don Juan Tallinnas" (muusika filmist = original soundtrack) [Helisalvestis, heliplaat]: Olav Ehala; laulutekstide autor: Enn Vetemaa, Raadio Kohila Records, 2020

Populaarseid laule Heidy Tamme repertuaarist
 "Aeg annab kõik" (Avo Tamme, Heldur Karmo)
 "Meie kaks" (Kustas Kikerpuu, Kustas Kikerpuu)
 "Keegi tulla võib" (Rein Rannap, Jüri Kõrgemaa)
 "Minu südames sa elad" (Arne Oit, Heldur Karmo)
 "Valulaul" (Olav Ehala, Juhan Viiding)
 "Pühapäev" (traditsionaal, Kustas Kikerpuu)
 "Õnne tipul" (Richard Carpenter, Heldur Karmo)
 "Võta mind lehtede varju" (Urmas Alender, Viivi Luik)
 "Iial ei muutu võõraks me" (Uno Naissoo, Heldur Karmo)
 "Mis värvi on armastus" (Arne Oit, Heldur Karmo)
 "Kord härradega kõndisin" (Rootsi rahvaviis, sõnad Heldur Karmo)
 "Üks väike laul" (Valter Ojakäär, Ellen Niit)
 "Kui me lapsed on kord suured" (Avo Tamme, Heldur Karmo)
 "Me pole enam väikesed" (Arne Oit, Heldur Karmo) – duett koos Uno Loobiga
 "Nii kaugel kõik" (Arne Oit, Heldur Karmo) – duett koos Jaak Joalaga
 "Taas sajab valget lund" (Irving Berlin, Heldur Karmo) – duett koos Kalju Terasmaaga

Raamatuid
 Laulab Heidy Tamme. [Noodigraafika: L. Ehala] Eesti Raamat, 1976
 Heidy Tamme. Minu esimesed luulutused : mõtteid ja sõnu aastatest 2009–2023. Toimetus OÜ, 2023

Tunnustus
 2008 – Soome pop- ja džässmuusika konservatooriu­mi ­hõbemärkHeidy Tamme: Ausus, Austus ja Armastus. Postimees/60pluss. 12.12.2013.
 2010 – Kuldne Plaat panuse eest Eesti popmuusikasseVIDEO: Heidy Tamme: Auhind liigutas mind pisarateni. Kroonika/Delfi.ee. 06.04.2010.

Tsitaate
 Eestis vohab kaks koolkonda – maikenism ja tätteism. Maiken paneb lapsed karjuma, kuid me vajame eelkõige loo jutustajaid, storyteller'eid. Jaan Tätte on näitleja, jutustaja, tekst on tal meeleolu kandja – mina nimetaksin seda tätteismiks. 
 Ma vaatan väga palju vene kanaleid – ja kui võimsad hääled. Meie kaotasime oma koolkonnad, me ei tunnista enam nõukaaegset, see on halb. Meil pole enam meelelahutajate koolkonda. Meelelahutus ja ajaviide on kaks ise asja. Meelelahutus on eraldi žanr – väga hästi ette valmistatud, meisterlikult esitatud. Aga meil on palju ajaviidet.Kirsti Vainküla. Heidy Tamme: „Miks me õpetame lauljaid karjuma?“. Eesti Ekspress, 18.01.2017.

Isiklikku
Aastatel 1966–1979 oli ta abielus džässmuusik Avo Tammega. Nende poeg Enzy on inglise filoloog ja elab Soomes.Heidy Tamme: Ausus, Austus ja Armastus. Postimees.ee/60pluss. 12.12.2013. 
Laulu "Aeg annab kõik" kinkis Avo Tamme 1971. aastal Heidy Tammele sünnipäevaks.Verni Leivak. Heidy Tamme: me elamegi selleks, et armastada, nõudes vastu mitte midagi. Postimees.ee/Sõbranna. 14.04.2013. 

Heidy Tamme teine abikaasa oli Soome kodanik. Heidy Tamme on lesk.Anu Saagim. ÕL video | Heidy Tamme: pärast Soome kolimist kustutati Nõukogude Eestis kõik minu jäljed – mind ei olnud enam olemas. 31.08.2018.

Viited

Välislingid
 Kergesti haavatav Heidy Tamme Kroonika, 22. jaanuar 2004
 Heidy Tamme nördinud: Minu eluloost tehti ärikähkukas! Õhtuleht, 12. detsember 2008
 Heidy Tamme: «Mul on praegu hilispuberteet!» Naisteleht.ee, 16. aprill 2010

Kategooria:Eesti lauljad
Kategooria:Sündinud 1943